„ Það verða alltaf til stjórnmálamenn sem vilja notfæra óttann og búa þannig til ímyndaðan óvin til að beina óttanum sem þeir hafa skapað í einhvern farveg . ” Þetta sagði Áslaug Arna Sigurbjörnsdóttir , þingkona Sjálfstæðisflokksins , í eldhúsumræðum á Alþingi . Hún nefndi að orð skiptu máli , hvernig við veljum og notum þau . „ Í heilbrigðu umhverfi ætti að þá fara fram gagnrýnin , yfirveguð og staðreyndamiðuð umræða ” sagði Áslaug og bætti við : „ Sagan kennir okkur hins vegar að það er í umhverfi efasemda sem minni spámenn sjá sér leik á borði og breyta efasemdum í ótta . ” Með ræðunni gagnrýndi hún efasemdir stjórnarandstöðunnar á ríkisstjórninni . Þá sakaði hún flokka um að vera vandamálið . „ Jaðarflokkar eru alltaf með einfaldar lausnir á vandamálum sem þeir hafa sjálfir búið til . ” sagði Áslaug . „ Þeir vita sem er að þegar fólk er óttaslegið þá er auðveldara að stíga á bremsuna og taka óskynsamlegar ákvarðanir . „ Þegar alið er á ótta er málefnaleg umræða sett í gapastokkinn og við tekur eðlishvötin , og eðlishvötin segir okkur að breytingar séu hættulegar . ”